Jim Duffy

James «Jim» Duffy (født 27. april 1959 i Glasgow) er en skotsk tidligere fotballspiller og nå manager. For tiden er han manager for Scottish Third Division-klubben Clyde. I løpet av spillerkarrieren ble Duffy kåret til årets spiller i Skottland under 1984/1985-sesongen av spillerne selv.

 Spillerkarriere 
Duffy ble født i Glasgow, og vokste opp i Maryhill-området i byen, der han bl.a. var barndomsvenn med Charlie Nicholas. Som Nicholas begynte også Duffy seniorkarrieren sin hos Celtic. Duffy kunne imidlertid ikke følge sin venn inn på førstelaget til Celtic, og meldte derfor overgang til Greenock Morton. Karrieren hans hadde en positiv utvikling der, og i 1985 ble han utnevnt til årets spiller av Scottish PFA Players, selv om Morton rykket ned.

Han meldte deretter overgang til Dundee, men han opplevde der i en alder av 28 år at karrieren hans ble truet av skader. Etter et kort opphold som manager for Falkirk gjorde han comeback som spiller for Dundee, før han sluttet seg til Partick Thistle. Duffy returnerte deretter til Dundee for et tredje opphold der i 1992 som spiller og assistentmanager for Simon Stainrod. Duffy tok deretter over for Stainrod og ble spillende manager høsten 1993.

 Managerkarriere 
 Tidlig karriere 
Duffy ledet førstedivisjonslaget Dundee til finalen i den skotske ligacupen i november 1995, men laget tapte 2-0 for Aberdeen. Videre var Duffy manager for Hibernian i to år fra 1996 til 1998 uten suksess. Etter at han hadde jobbet som trener for Chelsea og Portsmouth, returnerte han enda en gang som manager for Dundee i 2002.

 Andre opphold hos Dundee 
Han ble utnevnt som manager den 4. juli 2002."Dundee go for Duffy" BBC Sport website (4. juli 2002) I løpet av hans andre opphold som manager på Dens Park ledet han igjen Dundee til Hampden, denne gangen til FA-cupfinalen i 2003 mot Rangers, som Dundee tapte 1-0. Siden Rangers også vant Scottish Premier League, kvalifiserte Dundee seg for UEFA-cupen.

I løpet av november 2003 gikk klubben inn i administrasjon på grunn av et finansielt vanstyre av klubbeierne, Peter Marr og Jimmy Marr. Siden klubben ble satt under administrasjon, mistet Dundee flere av sine talentfulle spillere, men klubben kjempet videre og maktet å unngå nedrykk den sesongen. I 2004-2005-sesongen slet Dundee med en minimal spillerstall og rykket ned på sesongens siste dag. Duffy fortsatte i stillingen med velsignelse fra styret for å forsøke å bringe klubben tilbake til SPL på første forsøk."Dundee keep faith in boss Duffy" BBC Sport website (26. mai 2005) Den 24. august 2005 valgte styret likevel å gi Duffy sparken etter bare fire kamper i den nye sesongen, selv om Dundee befant seg på topp i Scottish First Division."Dundee move to sack manager Duffy" BBC Sport website (25. august 2005)

 Fotballdirektør i Hearts 
Deretter sluttet Duffy seg til trenerstaben i Hearts i slutten av januar 2006, og han ble forfremmet til fotballdirektør to uker senere, på en kontrakt til slutten av 2005-2006-sesongen.Gordon, Phil. Duffy promoted over Rix in the latest Tynecastle reshuffle, The Times, 14. februar 2006. Duffy hadde denne stillingen bare i én måned, siden han ble sagt opp av klubben sammen med manager Graham Rix den 22. mars 2006.Roberts, Chris. Rix and Duffy are sacked by Hearts , The Independent, 23. mars 2006.

 Norwich City 
Den 9. februar 2007 ble Duffy utnevnt til assistentmanager for Peter Grant i Norwich.  Da Grant forlot Norwich den 9. oktober, ble Duffy utnevnt til midlertidig manager. Etter at laget tapte for Bristol City, Burnley og WBA, fikk han ikke muligheten til å fortsette over en lengre periode. Duffy forlot Norwich etter at Glenn Roeder ble utnevnt til Norwich-manager den 30. oktober.

 Brechin City 
Duffy ble utnevnt til Brechin City-manager i januar 2009, og erstattet Michael O'Neill, som hadde forlatt klubben for å trene Shamrock Rovers én måned tidligere. Duffy trakk seg fra stillingen etter at Brechin hadde blitt slått 3–0 sammenlagt av Cowdenbeath i kvalifiseringsspillet for skotsk førstedivisjon i mai 2010.

 Clyde 
Duffy ble utnevnt til manager for Clyde den 6. februar 2011. Han lyktes i å ta Clyde opp fra bunnen av Scottish Football League Third Division og ble enig om å fortsette i klubben i 2011–2012-sesongen.

 Referanser 

 Eksterne lenker 

 Newcastle Fans profile

Kategori:Skotske fotballspillere
Kategori:Skotske fotballtrenere
Kategori:Fotballspillere for Celtic FC
Kategori:Fotballspillere for Greenock Morton FC
Kategori:Fotballspillere for Dundee FC
Kategori:Fotballspillere for Partick Thistle FC
Kategori:Fotballtrenere for Falkirk FC
Kategori:Fotballtrenere for Dundee FC
Kategori:Fotballtrenere for Hibernian FC
Kategori:Fotballtrenere for Norwich City FC
Kategori:Fotballtrenere for Brechin City FC
Kategori:Fotballtrenere for Clyde FC
Kategori:Fotballtrenere for Greenock Morton FC
Kategori:Fotballtrenere for Dumbarton FC
Kategori:Personer fra Glasgow
Kategori:Fødsler i 1959